5.8.2022 г.
BG
Официален вестник на Европейския съюз
C 301/57
10. подчертава, че е от съществено значение на селскостопанските и горските предприятия да бъде оказвано съдействие за екологичния преход, особено на по-малките предприятия, разположени в стратегически райони, които играят важна роля за закрила и защита на територията; 11. призовава настоятелно Комисията да изисква за вносните продукти прилагането на европейски производствени стандарти и реципрочност или огледални клаузи, равностойни на изискваните за производителите от ЕС; 12. призовава Комисията да увеличи броя на граничните проверки и да изисква процедури като студена обработка за вносните продукти; 13. припомня, че Комитетът на регионите вече изрази вижданията си относно двете стратегии със становищата си „Биологичното разнообразие на градовете и регионите след 2020 г. във връзка с 15-ата конференция на страните по Конвенцията на ООН за биологичното разнообразие и стратегията на ЕС за биологичното разнообразие за 2030 г.“ (4) и „От фермата до трапезата — местното и регионалното измерение“ (5); 14. подчертава ключовата роля на местните власти при определянето и управлението на някои процедури, свързани с отпускането на компенсации, по-специално такива, които са свързани с управлението на риска в селското стопанство; 15. припомня, че регионите, провинциите и общините не само участват в изготвянето на националните стратегически планове, предвидени в Регламент (ЕС) 2021/2115, но също така са бенефициери на интервенции за развитие на селските райони и допринасят за определянето на подхода „от долу нагоре“, предвиден в инициативата LEADER; 16. отбелязва, че от 2014 г. до 2019 г. държавните помощи, предоставени в селскостопанския сектор на европейско равнище, са спаднали от 7,6 милиарда на 6 милиарда евро, но са се увеличили през периода на пандемията от COVID-19; 17. подчертава, че през този период секторите на селското и горското стопанство и хранително-вкусовият сектор никога не са преставали да произвеждат, гарантирайки сигурността на доставките, както изисква член 39 на ДФЕС; 18. подчертава, че войната между Русия и Украйна създаде ситуация на нестабилност на пазарите за суровини и при доставките на храни; 19. подчертава ролята, която ОСП би трябвало да играе за това по отношение на самостоятелното снабдяване и гарантирането на продоволствената сигурност; 20. припомня, че такива доставки бяха възможни и благодарение на възможността за ползване на ad hoc помощта, определена от Комисията за справяне с икономическата криза, причинена от COVID; 21. отбелязва освен това, че по-голямата част от държавните помощи, с изключение на специфичните помощи, предназначени за кризата, предизвикана от COVID-19, са били предоставени основно в рамките на плановете за развитие на селските райони, и по-специално за мерките извън целите на приложение I към Договора (селскостопански продукти); 22.
отбелязва, че процедурата за включване на държавните помощи в ПРСР се оказа сложна;
23. отбелязва, че въпреки че Регламент (ЕС) № 1305/2013 относно подпомагането от ЕЗФРСР за постигане на целите за развитие на селските райони и насоките за предоставяне на държавни помощи в секторите на селското и горското стопанство и селските райони за периода 2014—2020 г. са много сходни, интервенциите за развитие на селските райони невинаги са в пълно съответствие с правилата за държавната помощ; 24. отбелязва факта, че консултациите, започнати от Комисията, разкриха някои аспекти на настоящите правила за държавната помощ, които вече не са актуални; 25. подчертава, че целта за осигуряване на еднакви условия на конкуренция за всички предприятия в Европейския съюз продължава да бъде основна цел;
(4) (5)
ОВ C 440, 18.12.2020 г., стр. 20.
ОВ C 37, 2.2.2021 г., стр. 22.